เดือนที่แล้วประจำเดือนมาวันที่25มี.ค แล้วเมื่อวันที่9เม.ย มีอะไรกับแฟนไปแล้ววันที่10 เม.ยกินยาคุม หลังจากกินยาคุมแล้ววันที่19เม.ยมีเลือดออก จนถึงวันที่23เม.ย 2วันแรกเลือดมาเยอะมากค่ะ อยากรู้ว่าจะใช่ประจำเดือน แต่รอบเดือนปกติจะมา19-20
สวัสดีค่ะ การใช้ยาคุมฉุกเฉินนั้นเป็นการรับประทานฮอร์โมนเพศในระดับที่สูงมากเข้าไปทีเดียวเพื่อป้องกันการตั้งครรภ์ภายใน 72 ชั่วโมงหลังมีเพศสัมพันธ์โดยหลังใช้ยาชนิดนี้ ผลข้างเคียงที่พบได้บ่อยก็คือเรื่องเลือดออกผิดปกติทางช่องคลอด ซึ่งจะเกิดได้ประมาณ 1-2 สัปดาห์หลังใช้ยาค่ะ ไม่ได้บ่งบอกว่ายาได้ผลหรือไม่ดังนั้นเลือดที่ออกตามมาในวันที่ 19 เมยอาจเป็นเลือดจากผลข้างเคียงยาคุมฉุกเฉินหรือเป็นเลือดประจำเดือนก็ได้เช่นกัน หากต้องการทราบให้แน่ชัดว่าตั้งครรภ์หรือไม่ ควรซื้อชุดตรวยครรภ์ทางปัสสาวะมาตรวจเองเบื้องต้น ให้ผลบวกได้ตั้งแต่ 10-14 วันหลังมีเพศสัมพันธ์ ตอนนี้จึงน่าจะตรวจให้ผลที่ค่อนข้างแน่นอนได้ค่ะ